La Facultat de Filologia, Traducció i Comunicació homenatja Carmen Barceló, primera degana de la Universitat de València

## La Facultat de Filologia, Traducció i Comunicació homenatja Carmen Barceló, primera degana de la Universitat de València

El Departament de Filologia Catalana i l’àrea d’Estudis Àrabs de la Universitat de València ha homenatjat aquest dilluns la catedràtica d’Estudis Àrabs i Islàmics Carmen Barceló Torres. Barceló Torres va morir el passat mes de desembre i els companys i les companyes de la facultat han volgut dedicar-li un acte de record a qui va ser una de les professores més reconegudes de la facultat, primera degana de la Universitat de València i una figura clau que va trencar barreres i va obrir camins en contextos marcats per la desigualtat.

La vicerectora d’Igualtat, Diversitat i Polítiques Inclusives, Sylvia Martínez ha recordat el paper de la professora Carmen Barceló en el procés de transformació i democratització de la Universitat de València. No debades, el curs 1984-1985 va assumir el càrrec de degana de la Facultat de Filologia, convertint-se així en la primera dona en ocupar aquest lloc de màxima representació en la institució acadèmica.

Sylvia Martínez ha destacat que la professora Barceló Torres va formar part de la  primera generació de deganes de la Universitat de València  juntament amb Carmen Alborch i Carmen Leal que assumiren els seus càrrecs i varen ser deganes de les facultats de Dret i Medicina respectivament.

L’acte ha comptat també amb la participació de María Rosa Álvarez, degana de la Facultat Filologia,Traducció i Comunicació; Rafael Ramos, director del Departament de Filologia Catalana; Vicent J. Escartí, director de l’Institut Interuniversitari de Filologia Valenciana; i  Antonio Constán, coordinador de l’àrea d’Estudis Àrabs i Islàmics.

A més, han volgut intervindre també, amb carácter personal, companys i companyes que han treballat amb ella al llarg de tota la seua vida. Així, han intervingut amb paraules de records i algunes anècdotes Mateu Rodrigo, del Departament d’Història Medieval; Antoni Furió, del Departament d’Història Medieval; Antonio Vallejo, del Conjunt Arqueològic de Medina Azahara; Ana Labarta i Josefina Veglison, del Departament de Filologia Catalana; i l’arqueòloga Pau Armengol.

**Carmen Barceló Torres**

Va nàixer a Cartagena, Múrcia (1949). Catedràtica d’Estudis Àrabs i Islàmics de la Universitat de València (UV). Ha sigut degana, directora del Departament de Filologia Catalana (1998-2002) i membre de l'Institut Interuniversitari de Filologia Valenciana (1995-2005). A més, va ser membre de les seccions d'Onomàstica, Assessorament Lingüístic, Lexicografia i Gramàtica de l’Acadèmia Valenciana de la Llengua (2001-2003).

Té publicats molts articles sobre llengua, història, epigrafia i onomàstica dels musulmans andalusins, en particular els del territori valencià, en revistes i obres col·lectives d'àmbit nacional i internacional. 

La seua obra és d’un gran rigor científic, continuant la tasca de Miguel Asín Palacios i aportant nous elements sobre toponímia àrab i medieval en general.

Imatges: 

Arxivat en:

, Facultat de Filologia, Traducció i Comunicació
, Filologia Catalana

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar